Adolphe Robert

Ernest Adolphe Robert estis franca historiisto kaj biografiisto naskiĝinta la 17-an de januaro 1833 en MelunArchives de Seine-et-Marne, commune de Melun, acte de naissance 31, année 1833 (vue 214 /342), kaj mortinta la 23-an de decembro 1899 en la 12-a arondismento de ParizoArchives de Paris en ligne, acte de décès n°5218 du 25/12/1899 à Paris 12e, V4E9432 (vue 10/25).

 Biografio 
Adolphe Robert partoprenis unu el la ribeloj, kiuj sekvis la puĉon de la 2-a de decembro 1851 fare de Louis-Napoléon Bonaparte. Li estas menciita kiel membro de la ribeluloj en Clamecy. Juĝita antaŭ militista escepta tribunalo, li estis enkarcerigita en Nanto, kie li sukcese eskapis por fuĝi direkte al Anglio.

La 6-an de aprilo 1863, li tamen estis arestita en Bulonjo-ĉe-Maro, kaj devis prezenti sin antaŭ la loka pena tribunalo la 10-an de junio pro la jena motivo : « Enkonduko en Francion de granda nombro de ekzempleroj de anonima broŝuro titolita "Letero al Kuglo", incitante malamon kaj malestimon de la imperia registaro, kaj la murdon de Lia Moŝto la Imperiestro, intrigoj kaj komplotoj kondukitaj kaj interne kaj eksterlande, cele al la maltrankviligo de publika paco ».

Adolphe Robert konfesis uzi falsan identecon okaze de sia aresto, sed ankaŭ la propravolan enkondukon en Francio de tiuj presaĵoj, kiujn li kaŝis en la duobla fundo de lia vojaĝa kofro. Li estis kondamnita al du jaroj de enkarcerigoGazette des Tribunaux', n° du 13 juin 1863.

 Verkoj 
Adolphe Robert estas, kune kun Gaston Cougny, unu el la aŭtoroj de la 5-voluma Vortaro de la francaj parlamentanoj ( Dictionnaire des parlementaires français) (Parizo, Edgar Bourloton, 1889-1891.).

Li cetere kunlaboris al la verkado de historia kaj biografia vortaro de la franca revolucio kaj de la Unua Imperio ( Dictionnaire historique et biographique de la Révolution et de l'Empire) fare de Jean-François Robinet.

 Referencoj 

Kategorio:Francaj biografoj
Kategorio:Francaj historiistoj